**Անդրեյ Անդրեևիչ Մոստովոյ** (նոյեմբերի 5, 1997(1997-11-05), Օմսկ, Ռուսաստան), ռուս ֆուտբոլիստ, Սանկտ Պետերբուրգի «Զենիթ» ֆուտբոլային ակումբի և Ռուսաստանի ազգային հավաքականի կիսապաշտպանն է։

Ակումբային կարիերա
------------------

Անդրեյ Մոստովոյը ծնվել է Օմսկ քաղաքում, սակայն 4 տարեկան հասակում ընտանիքի հետ տեղափոխվել է Մոսկվա։ Ֆուտբոլով սկսել է զբաղվել ԲԿՄԱ ֆուտբոլային ակումբի դպրոցում, իսկ 14 տարեկանում տեղափոխվել է Լոկոմոտիվի դպրոց։

2016 թ. սկզբում տեղափոխվել է «Դոլգոպրուդնի» ֆուտբոլային ակումբ։ Պրոֆեսիոնալ ֆուտբոլում իր առաջին խաղն անցկացրել է 2016 թ. ապրիլի 10-ին, երբ թիմը մրցում էր «Զնամյա Տռուդա» ակումբի հետ և կարողացել է 4-րդ րոպեին բացել խաղի հաշիվը։ Մրցաշրջանի ավարտին տեղափոխվում է Ազգային լիգայում հանդես եկող «Խիմկի»։ Խիմկիի կազմում անցկացրած 2 մրցաշրջանների ընթացքում հասցրել է մասնակցել 82 հանդիպման և դառնալ 4 գոլի հեղինակ։ 2017 թ. օգոստոսին լուրեր էին շրջանառվում, որ ֆուտբոլիստով հետաքրքրվում է իսպանական «Մարբելյա» ակումբը։ 2017 թ. նոյեմբերի 28-ին Ազգային լիգայի հավաքականի կազմում մասնակցում է իտալական Բ Սերիայի հավաքականի դեմ անցկացված հանդիպմանը (2:2)։

2019 թ. փետրվարին ֆուտբոլիստը տեղափոխվում է «Զենիթ»։ Մինչև մրցաշրջանի ավարտը հանդես է գալիս «Զենիթ-2» ակումբի կազմում, որտեղ հասցնում է մասնակցել 13 հանդիպման և դառնալ 5 գոլի հեղինակ։ Մինչև 2019/20 մրցաշրջանի սկսվելը 1 տարվա վարձավճարային պայմանագիր է կնքում Պրեմիեր Լիգայի նորեկ «Սոչի» ակումբի հետ։ Ռուսաստանի առաջնությունում իր մեկնարկային հանդիպումն անցկացրել է 2019 թ. հուլիսի 27-ին, երբ թիմը մրցում էր «Կրասնոդար» ակումբի հետ։ Այդ խաղում Անդրեյի թիմը սեփական դարպասն է ընդունում 3 անպատասխան գնդակ։ Ֆուտբոլիստին հաջողվում է դառնալ նոր ակումբի հիմնական կազմի խաղացողը և դառնալ առաջատարներից մեկը։

2020 թ. ամռանը ֆուտբոլիստը վերադառնում է «Զենիթ» և օգոստոսի 7-ին իր առաջին խաղն է անցկացնում, երբ թիմը Ռուսաստանի Սուպերգավաթի համար պայքարում մրցում էր «Լոկոմոտիվ» ակումբի հետ։ 2020 թ. սեպտեմբերի 14-ին ֆուտբոլիստին հաջողվում է նոր ակումբի կազմում դառնալ գոլի հեղինակ գրավելով Տուլա քաղաքի «Արսենալ» ակումբի դարպասը։

Ազգային հավաքականի կազմում
--------------------------

2020 թ. օգոստոսի 25-ին ֆուտբոլիստը հրավիրվում է Ռուսաստանի հավաքական մասնակցելու Ազգերի Լիգայի մրցաշարին, երբ թիմը պիտի մրցեր Սերբիայի և Հունգարիայի ազգային հավաքականների հետ։ Սակայն Անդրեյը ասյ 2 հանդիպումների ժամանակ խաղադաշտ դուրս չի գալիս։ Ազգային հավաքականի կազմում իր նորամուտը նշել է 2020 թ. հոկտեմբերի 8-ին, երբ թիմը մրցում էր Շվեդիայի հավաքականի հետ։

Մրցելույթների վիճակագրություն
-----------------------------

2020 թ. հոկտեմբերի 17-ի տվյալներով

| Ակումբ | Լիգա | Մրցաշրջան | Առաջնություն | Գավաթ | Սուպերգավաթ | Եվրոգավաթներ | Ընդհանուր |
| --- | --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Ռուսաստան Դոլգոպրուդնի** | ՊՖԼ | 2015/16 | 10 | 2 | 0 | 0 | - | - | - | - | 10 | 2 |
| Ընդհանուր | 10 | 2 | 0 | 0 | 0 | 0 | 0 | 0 | 10 | 2 |
| **Ռուսաստան Խիմկի** | ՖԱԼ | 2016/17 | 29 | 1 | 2 | 0 | - | - | - | - | 31 | 1 |
| 2017/18 | 34 | 3 | 1 | 0 | - | - | - | - | 35 | 3 |
| 2018/19 | 19 | 0 | 2 | 0 | - | - | - | - | 21 | 0 |
| Ընդհանուր | 82 | 4 | 5 | 0 | 0 | 0 | 0 | 0 | 87 | 4 |
| **Ռուսաստան Զենիթ-2** | ՖԱԼ | 2018/19 | 13 | 5 | - | - | - | - | - | - | 13 | 5 |
| Ընդհանուր | 13 | 5 | 0 | 0 | 0 | 0 | 0 | 0 | 13 | 5 |
| **Ռուսաստան Սոչի** | ՌՊԼ | 2019/20 | 25 | 6 | 1 | 0 | - | - | - | - | 26 | 6 |
| Итого | 25 | 6 | 1 | 0 | 0 | 0 | 0 | 0 | 26 | 6 |
| **Ռուսաստան Զենիթ (Սանկտ Պետերբուրգ)** | ՌՊԼ | 2020/21 | 10 | 1 | 0 | 0 | 1 | 0 | 0 | 0 | 11 | 1 |
| Ընդհանուր | 10 | 1 | 0 | 0 | 1 | 0 | 0 | 0 | 11 | 1 |
| Կարիերայի ընթացքում | 140 | 18 | 6 | 1 | 1 | 0 | 0 | 0 | 147 | 19 |

2020 թ. հոկտեմբերի 15-ի տվյալներով

| Ռուսաստանի հավաքականի կազմում անցկացրած խաղերը և խփած գոլերը |
| --- |
| № | Ամսաթիվ | Մրցակից | Հաշիվ | Գոլեր | Մրցաշար |
| 1. | 2020 թ. հոկտեմբերի 8 | Շվեդիա Շվեդիա | 1:2 | — | Ընկերական խաղ |
| 2. | 2020 թ. հոկտեմբերի 11 | Թուրքիա Թուրքիա | 1:1 | — | Ազգերի Լիգա |
| 3. | 2020 թ. հոկտեմբերի 14 | Հունգարիա Հունգարիա | 0:0 | — | Ազգերի Լիգա |

**Ընդհանուր 3 խաղ / 0 գոլ, 0 հաղթանակ, 2 ոչ ոքի, 1 պարտություն**

Նվաճումներ
----------

### Ակումբային

Ռուսաստան **«Զենիթ»**

* Ռուսաստանի Սուպերգավաթակիր - 2020

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Полузащитник «Химок» интересен испанскому клубу
3. ↑  Газзаев понимал, что Мостовой может дорасти до национальной сборной

Արտաքին հղումներ
----------------

* Մոստովոյը soccerway.com կայքում
* Մոստովոյը transfermarkt.com կայքում
* Մոստովոյը footballfacts.ru կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անդրեյ Մոստովոյ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · eu-football.info (խաղացող) · FootballDatabase.eu · FootballFacts.ru · Kicker.de · National Football Teams.com · Soccerway · Sportbox.ru · Transfermarkt (խաղացող) · worldfootball.net (խաղացող) · ՌՊԼ (խաղացող) · ՈւԵՖԱ · ՖԻՖԱ |

 |